 

**PODPORNO OKOLJE ZA PODJETNIŠTVO V REPUBLIKI SLOVENIJI**

Pri pojmovanju podpornega okolja za podjetništvo nastaja kup nerazumevanj in tudi zmedenosti, zakaj toliko različnih institucij, ki se ukvarjajo s pospeševanjem in promocijo podjetništva. Mar slovensko gospodarstvo res potrebuje toliko različnih institucij, ki se ukvarjajo s podjetništvom, promocijo podjetništva, pospeševanjem podjetništva, konkurenčnostjo podjetništva, podjetniškim svetovanjem ipd.

**Direktorat za podjetništvo in konkurenčnost pri Ministrstvu za gospodarstvo i**zvaja programe in ukrepe, usmerjene v **spodbujanje podjetniškega razvoja, povečevanje konkurenčnosti podjetij in države ter upravljanje, reševanje in prestrukturiranje podjetij.**

**Več informacij najdete na** <http://www.mg.gov.si/si/delovna_podrocja/podjetnistvo_in_konkurencnost/>**.**

**Javna agencija Republike Slovenije za podjetništvo in tuje investicije** (**JAPTI**) je ključna razvojno implementacijska agencija za izvajanje razvojne politike na področju razvoja podjetništva in konkurenčnosti v Sloveniji ter za izvajanje programov s področja spodbujanja tujih neposrednih investicij in internacionalizacije. Svoje naloge izvaja v povezanih korakih, ki tvorijo celovite podporne storitve:

* **promocija in animacija za razvoj okolja** za nastajanje, delovanje in razvoj podjetij ter dvigovanje podjetniške ravni v Sloveniji,
* **izvajanje »mehkih oblik« podpornih storitev** (svetovanje in informiranje glede na obdobje delovanja uporabnikov),
* **neposredne finančne spodbude za razvoj podjetij** za doseganje višje ravni konkurenčnosti slovenskega gospodarstva ter spodbude za privabljanje tujih neposrednih investitorjev.

Več informacij najdete na <http://www.japti.si/>.

**Slovenski podjetniški sklad** je javna finančna institucija Republike Slovenije, ustanovljena z namenom izboljšanja dostopa do finančnih sredstev za različne razvojno - poslovne projekte mikro, malih in srednje velikih podjetij, vključno s finančnimi sredstvi za zagon podjetij in mikrofinanciranje v RS Sloveniji. Kot izvajalska institucija Vlade Republike Slovenije za finančno podporo podjetniškemu sektorju v Sloveniji vsako leto razpisuje državne pomoči za razvojno-širitvene investicije za MSP, pri tem pa tesno sodeluje z ostalimi domačimi in mednarodnimi finančnimi institucijami kot so poslovne banke, SID banka, Evropski investicijski sklad in Evropsko združenje garancijskih shem.

Več informacij najdete na <http://www.podjetniskisklad.si/>.

**Obrtne zbornice** združujejo fizične in pravne osebe, ki opravljajo pridobitno dejavnost kot obrtno dejavnost, obrti podobno dejavnost ali domačo oziroma umetnostno obrt, za obrtne zadruge in oblike njihovega združevanja. Obrt je [gospodarska](http://sl.wikipedia.org/wiki/Gospodarstvo) dejavnost, ki je manjša kot [industrija](http://sl.wikipedia.org/wiki/Industrija), izvajajo jo [obrtniki](http://sl.wikipedia.org/w/index.php?title=Obrtnik&action=edit&redlink=1). Gre za klasične podjetniške dejavnosti.

Več informacij najdete na <http://www.ozs.si/>.

**Gospodarska zbornica** je učinkovit gospodarski lobi zastopa interese podjetij v odnosih z državo in sindikati pri oblikovanju pogojev dela in poslovanja ter pri zagotavljanju pogojev za gospodarski razvoj. Članom zagotavlja nove priložnosti za razvoj, konkurenčnost in prodor na tuje trge. Združenja/zbornice dejavnosti oblikujejo pobude in predloge, ki so povezani s pravno zakonodajo in pogoji gospodarjenja v posamezni gospodarski veji.

Več informacij najdete na <http://www.gzs.si/slo/>.

**Trgovinska zbornica** zastopa interese trgovcev ter opravlja za potrebe trgovinskega sektorja svetovalno in izobraževalno dejavnost.

Več informacij najdete na <http://www.tzslo.si/>.

**(Regionalne) razvojne agencije** skrbijo za razvoj območja občin ustanoviteljic. Skrbijo za organiziranje stalne koordinacije, strokovno usmerjanje in spremljanje razvojnih programov na področju kadrov, industrijskega sektorja, malega gospodarstva, turizma in razvoja podeželja ter razvoj novih programov, instrumentov in storitev na območju občin ustanoviteljic. Razvojne agencije tako pokrivajo naslednja področja razvoja: razvoj kadrov, regeneracija industrijskega sektorja z vzporednim razvojem malega gospodarstva, razvoj turizma in razvoj podeželja.

**Poslovna cona** ustvarja okolje primerno dejavnostim, ki potrebujejo **sodobno koncipirano, logistično umeščeno in funkcionalno opremljeno poslovno okolje**. Namen poslovnih con je nuditi izključno ugodno infrastrukturo za podjetja, medtem ko le-te ne nudijo svetovalnih storitev.

**SUBJEKTI INOVATIVNEGA OKOLJA**

Obrazložiti pojem subjekta inovativnega okolja, torej podjetniškega inkubatorja, univerzitetnega inkubatorja in tehnološkega parka na kratko in poljudno ni mogoče, nikakor pa ne brez obrazložitve celotne strategije Evropske unije in Republike Slovenije na področju konkurenčnosti. Obrazložitev pojma ni mogoča brez obrazložitve implementacije Lizbonske strategije v evropsko gospodarstvo in razumevanja ozadja te strategije.

V Sloveniji so prvi inkubatorji nastali konec osemdesetih let. Po definiciji Evropske komisije so podjetniški inkubatorji kraji, kjer so locirana novonastala podjetja na relativno omejenem prostoru. Osnovni namen inkubatorjev je povečanje možnosti rasti in stopnje preživetja teh podjetij z zagotovitvijo: infrastrukturo, tehnično infrastrukturo, managersko podporo in druge podporne storitve. Poudarek pa je na inovativnih idejah, ki vnašajo novosti na trg, bodisi v obliki storitev, bodisi v obliki izdelkov.

Javna agencija RS za podjetništvo in tuje investicije je v **Pravilniku o vodenju evidence subjektov inovativnega okolja (Ur.l. RS, št.** [**25/2008**](http://www.uradni-list.si/1/objava.jsp?urlid=200825&stevilka=916)**)** oblikovala definicijo pojma **'podjetniški inkubator'**: *»PODJETNIŠKI INKUBATOR je institucija, ki v prostorih na določeni lokaciji omogoča učinkovito nastajanje in razvoj novih podjetij in zagotavlja urejeno poslovno okolje z infrastrukturo in s širšim naborom upravnih in intelektualnih storitev za inovativna podjetja.«*

Pojem**'univerzitetnega inkubatorja'** je Javna agencija RS za podjetništvo in tuje investicije je v **Pravilniku o vodenju evidence subjektov inovativnega okolja (Ur.l. RS, št.** [**25/2008**](http://www.uradni-list.si/1/objava.jsp?urlid=200825&stevilka=916)**)**  definirala:

*»UNIVERZITETNI INKUBATOR je institucija, povezana z univerzo ali visokošolskim zavodom, ki omogoča realizacijo podjetniških pobud predvsem dijakov, študentov in profesorjev. Poleg tega samostojno ali v povezavi z univerzo ali drugimi visokošolskimi organizacijami prevzema podjetniške pobude iz pred-inkubacijske dejavnosti in jim omogoča razvoj v ugodnem/spodbudnem okolju z zagotavljanjem intelektualnih storitev. Univerzitetni inkubator nudi podporo inovativnim tehnološkim podjetjem in poslovnim zamislim. Skupaj s pisarnami za prenos tehnologij pa pospešuje prenos znanja in invencij na trg tudi preko nastajanja novih podjetij.«*

V skladu s **Pravilnikom o vodenjuevidence subjektov inovativnega okolja**  **(Ur.l. RS, št.** [**25/2008**](http://www.uradni-list.si/1/objava.jsp?urlid=200825&stevilka=916)**)**  je pojem **'tehnološki park'** definiran:

*»TEHNOLOŠKI PARK je institucija, ki na prostorsko koncentrirani večji lokaciji združuje razvojno raziskovalne in poslovne dejavnosti novih inovativnih tehnoloških podjetij in razvojno raziskovalnih (R&R) oddelkov podjetij. R&R oddelki niso nujno prisotni v tehnološkem parku. Tehnološki park omogoča nastajanje novih inovativnih tehnoloških podjetij in s tem nudi urejeno poslovno okolje s širšim naborom podpornih, upravnih in intelektualnih storitev za ta podjetja.«*

Kopica institucij, ki lahko podjetnikom pomagajo pri prvih korakih na podjetniški poti. Institucije, ki pomagajo podjetjem z referencami in daljšim podjetniškim stažem. Institucije, ki imajo kader, mrežo sodelavcev in znanje, da podjetjem pomagajo pri njihovem **podjetniškem razvoju, povečevanju konkurenčnosti, tudi z dodano vrednostjo in inovativnostjo, pomagajo podjetjem pri prestrukturiranju in ohranjanju delovnih mest. In vse te institucije so zapisane v krovnem**[***Programu ukrepov za spodbujanje podjetništva in podjetniške konkurenčnosti 2007 - 2013***](http://www.mg.gov.si/fileadmin/mg.gov.si/pageuploads/DPK/Dopolnjen_Program_ukrepov___15.10.2009.doc) **in vsaka izmed njih ima svoje ciljne skupine podjetnikov ali potencialnih podjetnikov. Vse pa imajo skupen končen cilj, ki je usmerjen v pospeševanje podjetništva in uspešno delovanje podjetij.**

Avtorji prispevka: doc. dr. Zdravko Praunseis, Tina Naglič in Eva Rožanc

Naslednji prispevek: Predstavitev programa podjetniškega inkubatorja (Mrežni podjetniški inkubator Savinjske regije)